Heinäkuu 2014

Uudella laikalla nopeampaa katto- ja seinähiontaa

Norton lanseeraa uuden hiomaverkkolaikan, joka on tarkoitettu erityisesti esimerkiksi pakkelin hiontaan katossa ja seinissä. Valmistajan mukaan uuden Screenback Q43N -laikan avulla hionta on nopeampaa ja laikan käyttöikä on pidempi.

Uusi hiomaverkkolaikka on valmistettu verkosta, joka on kudottua polyesteriä ja päällystetty piikarbidista valmistetulla hioma-aineella. Hioma-aine on erittäin terävää ja aggressiivista, mikä takaa hyvän aineenpoiston ja erittäin hienon pinnan. Siten esimerkiksi jyvän 120 laikalla aikaansaadaan pinta, joka vastaa hiontaa jyvällä 150. Laikan takaosassa on tarrakiinnitys ja laikka sopii käytettäväksi katto- ja seinähiomakoneissa, niin kutsutuissa ”kirahveissa”, joissa on pölynpoisto. Hiomaverkko on hyvin läpäisevä ja siten pölynpoisto on erittäin tehokasta. Screenback-laikkojen avoimen verkkorakenteen ansiosta tukkeutuminen on vähäistä ja siksi niiden käyttöikä on pitkä. Ne ovat vedenpitäviä ja niitä voidaan käyttää sekä kuiva- että märkähiontaan. Screenback Q43N:ää on saatavilla 225 mm halkaisijalla ja jyväkoolla 60-220.

”Uusien hiomaverkkolaikkojen rakenteen ansiosta esimerkiksi kipsiseinien ja katon hionta on huomattavasti nopeampaa ja samalla aikaansaadaan hienompi pinta. Lisäksi laikkojen käyttöikä on eritäin pitkä, mikä vähentää hiomakustannuksia entisestään” kertoo Timo Sutinen, Saint-Gobain Abrasives AB:n Suomen myyntivastaava.

Katso myös: [www.saint-gobain-abrasives.com](http://www.saint-gobain-abrasives.com)